星期日一家人去食，環境乾淨，裝修有別於一般既米線鋪頭，待應好有禮貌，會唔該前唔該後。我地叫左4碗，兩碗酸辣（小辣）米線，一碗清湯紅薯粉，一碗麻辣刀削麵。佢既酸辣小辣幾好食，啲酸唔係淨落醋個隻酸味。小辣既湯底睇落去好紅，以為會好辣，但食落原來唔係太辣，唔太食得辣既人都應該接受到，下次會叫中辣。刀削麵幾煙韌，我就叫左兩樣餸，豬軟骨同腩肉，兩樣都好夠味，豬軟骨夠淋仲叫左個豆漿，唔係得陣死甜味，幾好。4碗埋單$171，下次會再黎